Sidste år blev der født 270 børn i Ishøj Kommune. De 182 havde en mor, der enten var indvandrer eller efterkommer af en indvandrer.

Dermed er to tredjedele af alle nyfødte i kommunen født af en mor med anden oprindelse end dansk. I langt de fleste tilfælde havde moren rødder i et ikkevestligt land.

Det viser nye tal fra Danmarks Statistiks årlige rapport, »Indvandrere i Danmark«, hvor man også kan se, at Ishøj ikke er enestående.

Kommunen er den i landet, hvor den største andel af børn fødes af en mor med en ikkedansk oprindelse, men i en lille håndfuld andre kommuner på Københavns Vestegn er tendensen den samme.

I Vallensbæk havde 58 procent af kommunens nyfødte sidste år en mor med en anden oprindelse end dansk. I Høje-Taastrup Kommune var det 53 procent, i Brøndby Kommune 51 procent, og i Albertslund Kommune var det 47 procent.

I alle fire kommuner gjaldt det, at mellem 40 og 50 procent af alle de nyfødte havde en mor, der havde sin oprindelse i et ikkevestligt land. Samlet set blev der født mere end 2.000 babyer i de omtalte kommuner – inklusive Ishøj – på Københavns Vestegn.

FAKTA Definition af indvandrere og efterkommere Indvandrere er ifølge Danmarks Statistiks opgørelse født i udlandet, og ingen af dennes forældre er danske statsborgere eller født i Danmark. En flygtning med lovligt ophold er også indvandrer. En udenlandsk studerende og eksempelvis en østeuropæisk arbejder er indvandrer, hvis han eller hun har lovligt ophold i Danmark.

er ifølge Danmarks Statistiks opgørelse født i udlandet, og ingen af dennes forældre er danske statsborgere eller født i Danmark. En flygtning med lovligt ophold er også indvandrer. En udenlandsk studerende og eksempelvis en østeuropæisk arbejder er indvandrer, hvis han eller hun har lovligt ophold i Danmark. Efterkommere er født i Danmark. Ingen af forældrene er både danske statsborgere og født i Danmark.

er født i Danmark. Ingen af forældrene er både danske statsborgere og født i Danmark. Vestlige lande : Alle 28 EU-lande samt Andorra, Island, Liechtenstein, Monaco, Norge, San Marino, Schweiz, Vatikanstaten, Canada, USA, Australien og New Zealand.

: Alle 28 EU-lande samt Andorra, Island, Liechtenstein, Monaco, Norge, San Marino, Schweiz, Vatikanstaten, Canada, USA, Australien og New Zealand. Ikkevestlige lande: Alle øvrige lande. Kilde: Danmarks Statistik FOLD UD FOLD UD

Hver femte har oprindelse i udlandet

Ifølge tallene fra Danmarks Statistik blev der i hele Danmark født 61.476 personer sidste år.

De godt 4.000 havde en mor, der var indvandret til Danmark fra et vestligt land.

188 havde en mor, der var efterkommer af en indvandrer fra et vestligt land.

7.430 havde en mor, der var indvandret til Danmark fra et ikkevestligt land, og for 1.947 nyfødte gjaldt det, at deres mor var efterkommer med rødder i et ikkevestligt land.

Det betyder, at flere end hver femte nyfødte i Danmark sidste år – 22,2 procent – havde en indvandrer eller efterkommer som mor. Til sammenligning udgør indvandrere og efterkommere 14 procent af den danske befolkning ifølge Danmarks Statistik.

Foruden de nævnte kommuner lå blandt andet Glostrup, Ballerup, Rødovre, Hvidovre, Herlev, Greve, Gentofte, Helsingør, Hørsholm og Rudersdal Kommuner over landsgennemsnittet. Det samme gjorde et par af landets største byer, København og Odense, hvor henholdsvis 25,7 og 23,5 procent af alle nyfødte havde en mor med anden oprindelse end dansk.

I Aarhus og på Frederiksberg var tallet cirka 20 procent, og i Aalborg var det godt 15 procent.

Du kan se hele kortet herunder.

Færre føder inden for tre år

Tallene bliver kort omtalt i Danmarks Statistiks nye analyse »Indvandrere i Danmark 2019«, der blev offentliggjort onsdag.

Her kan man også læse, at knap hver tredje ikkevestlige indvandrermor har været i Danmark i mindre end tre år, da barnet blev født. For indvandrermødre fra vestlige lande gælder det hver fjerde.

For begge grupper er tallet dog faldet sammenlignet med 1999. Her var andelen henholdsvis 35 procent for vestlige indvandremødre og 38 procent for indvandrermødre fra ikkevestlige lande.